10 



J. E. Areschoug, 



num nostra sint corpuscula, dicere non audemus. Harum "sporarum" et cor- 

 pusculorum, quae memoravimus, magnitudo fere est eadem. Corpuscula 

 autera, ut illae "sporae", in cellulis non semper sunt solitaria, sed divisione 

 denique plura, nec, quantum vidimus, membrana cellulari circumdata. 



2. CONFERVA zonata Alg. Scand. exs. n. 184. 



Magna Confervae speciosae et Conf. zonatae similitudine perpensa, hujus 

 quoque speciei zoosporas diligentius perquirere nobis proposuimus. Itaque, 

 quamquam praeclarissinii viri, Cel. Braun 19 ) et Thuret 20 ) hac in specie 

 unum tantummodo genus zoosporarum, quattuor ciliis vibratoriis instructarum, 

 memorarunt, die 26 Augusti in vase posuimus plantam, quo alterum videremus 

 zoosporarum genus. Quo facto eodem jam die magna visa est multitudo 

 zoosporarum, vel in aqua natantium vel ad latus vasis collectarum, quarum 

 aliae fuerunt majores, aliae autem minores. In his duo tantummodo cilia 

 vibratoria, nec plura, vidimus, unde eas microzoosporas esse dubitare haud 

 licuit. Utrum in singulis an in eodem filo cum majoribus formatae essent, 

 cum incerti fuimus, visa sunt eodem die duo fila, quorum in utroque longa 

 conspicicbatur series cellularum, zoosporis fere maturis refertarum. In altero 

 filo zoosporae majores et pauciores, (tab. II. f. 1), in altero contra minores 

 et numerosiores (tab. II. f. 4) fuerunt, unde illas megazoosporas, has micro- 

 zoosporas habuimus. In quo non erravimus, nam paulo post utrasque eodem 

 plane temporis momento ex cellulis suis matricibus protrudi vidimus. 



Megazoosporae. In cellulis diametro fili 2plo brevioribus 1. idem subae- 

 quantibus, numero 4, 8, 16 evolvuntur. Cum maturae sunt, in cellula ma- 

 trice formatur ostiolum poriforme (tab. II. f. la), per quod extruduntur, intra 

 indumentum gelatinosum, membraniforme in globum glomeratae. Globus earum 

 extra cellulam extrusus formam recuperat subsphaericam. Quo facto indu- 

 mentum solvitur et megazoosporae, quae jam intra illud se movere incipi- 

 unt, modo, quo solent zoosporae, in aqua sparguntur. Se movere cum inci- 

 piunt, megazoosporae sunt fere globosae vel sphaerico-ovatae 21 ), extremitate 



19) Die Veijiingung in der Natur p. 158. 



20) Thuret, Recherches sur les zoospores p. 13. 



21) Haec earum forma in nostra planta, eodem loco pluries lecta, est semper 

 eadem. Cel. Braun megazoosporas Conf. zonatae elongato-ovoideas, extremitate supe- 

 riore hyalina descripsit (Die Verjiingung p. 139). Eandem omnino megazoosporarum 

 formam vidimus in alia Conferva zonata, in amne Haga-an prope Upsaliam crescente. 

 Quae hie describitur planta inventa est in fonte Hospitals-kalian prope Upsaliam et ad 

 littora lacus Maelaren prope Wardsatra. 



